Ein frowe dú mit kv́sche vnstet vs ir gemvͤte rútet
Ein frowe dú mit kv́sche vnstet vs ir gemvͤte rútet·
vnd si dc midet dc si doch gar innekliche trútet·
dú git vnd bútet ir libe grôsse meisterschaft·
mac si zetǒgenheite ir minnegernden sin verkeren·
so dc si mit geberden wil dekeinen man verseren·
so wirt si mit eren· an ir gemvͤte sigehaft·
es enkan hohklvnger niht kein lebende creatúre sin·
denne ein wib clar vnd fin· dú minneflamme dempfet·
vnd si dc hilt so dc nach ir kein wille si verkrempfet·
wol ir dú sus mit reinekeit sich selber ane kempfet·
dú leit vnd stempfet· in  wiblich herze mannes kraft·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse